Arĥeologia muzeo de Sanĉio

La arĥeologia muzeo de Sanĉio (, IAST: sānchī purātatv sangrahālay) troviĝas proksime de la arĥeologia situo de Sanĉio en Madja-Pradeŝo, Barato. Ĝi enhavas diversajn restaĵojn kiuj estis trovitaj en proksima budhana komplekso. La muzeo, kun siaj vidindaĵoj, atestas la riĉan religian kaj arĥitekturan heredaĵon de Barato.

 Historio 

La arĥeologia muzeo estis starigita en la jaro 1919 fare de la s-ro John Marshall; poste ĝi konvertiĝis en la hodiaŭan muzeon de Sanĉio. La arĥeologia servo de Hindio estas la nuntempa posedanto de la muzeo. La muzeo malfermiĝas por la publika spektantaro ekde 9 atm ĝis 5 ptm (loka horo). La barataj turistoj pagas kotizon de 30 ₹, dum la eksterlandanoj devas pagi 500 ₹.

 Vidindaĵoj 
La muzeo kolektadas grandan kvanton da tre antikvaj ŝtonskulptaĵoj de Hindio, de la tria, dua kaj unua jarcentoj a.K.E.. La ĉiuj vidindaĵoj estis kolektitaj en Sanĉio mem. Oni povas vidi en la muzeo — inter la aliaj — plurjarcentajn kestetojn, malsamajn ilojn, kaj kelkajn metalobjektojn uzitaj fare de monaĥoj. Eĉ fama leona kapitelo de Aŝoko, adoptita kiel nacia emblemo de Barato, videblas ene de la muzeo (la plej fama kapitelo troviĝas, anstataŭe, en la muzeo de Sarnato, en Utar-Pradeŝo).

 Referencoj 




Kategorio:Koordinatoj sur Vikidatumoj
Kategorio:Muzeoj en Barato